Lav et referat af nedenstående tekst:

Tekst:
En vaks borger i Thisted reagerede hurtigt, da han omkring halv seks søndag aften lagde mærke til en mand, der bestemt ikke lignede en brandmand, kravle ind i en brandbil. Brandbilen havde en bådtrailer hægtet bagpå og stod ved Thisted Havn, hvor Nordjyllands beredskab var til stede i forbindelse med en anden opgave. Den opmærksomme borger tog en hurtig beslutning og hoppede i sin egen bil for at følge efter manden i brandbilen, og ringede op til politiet, der modtog anmeldelsen klokken 17.43. Politiet reageret hurtigt og fik takket være den hjælpsomme borger hurtigt lokaliseret brandbilen. Manden parkerede brandbilen på Hornstrupvej og flygtede til fods ind i Næstrup Skov, men politiet fik hurtigt fat i manden og anholdte ham klokken 17.54. Påvirket af narko og alkohol Der er tale om en 36-årige mand fra Thisted, der er blevet sigtet for brugstyveri og for at have kørt påvirket af både narko og spiritus, oplyser vagtchef Andreas Bang Andersen. Desuden talte den anholdte også meget grimt til betjentene, da han blev anholdt, og han er derfor også blevet sigtet for fornærmelig tiltale af politiet, forklarer vagtchefen. Politiet har stadig manden i deres varetægt, og skal forhøre ham yderligere inden han bliver løsladt. - Om han gik efter køretøjet eller båden, det ved vi simpelthen ikke endnu, siger Andreas Bang Andersen. Men fire sigtelser har han altså nået at få på sig, siden han kørte fra Thisted Havn. - De der 11 minutter i en brandbil, det kan ende med at koste ham dyrt, siger vagtchef Andreas Bang Andersen.

Referat:
Nordjyllands beredskab fik sig lidt af en overraskelse, da deres brandbil pludselig var væk fra Thisted Havn. Politiet har nu anholdt og sigtet en 36-årig mand fra Thisted.